Baxshanda Norova. Baxshanda Norova (1932-yil, Arabxona qishlogʻi, Buxoro tumani, Buxoro viloyati, Oʻzbekiston SSR, SSSR — ?) — paxtakor, Buxoro tumani „Paxtakor“ kolxozi brigadiri (1974), Sotsialistik Mehnat Qahramoni (1957), KPSS a'zosi (1957). Tarjimayi holi. 1932-yili Buxoro tumani Arabxona qishlogʻi dehqon oilasida tavallud topgan. Boshlangʻich taʼlimni olgach, mehnat faoliyatini 1951-yildan Buxoro tumanidagi „Paxtakor“ kolxozida kolxozchi sifatida ish boshlagan. Keyinchalik ushbu kolxozning zveno boshligʻi, 1974-yildan to pensiyga chiqqunga qadar shu kolxozning brigadiri sifatida faoliyat yuritgan. 1955-yilda u koʻp ming kilogrammchilar harakatiga qoʻshilib, mavsumda zvenosi bilan birgalikda qoʻlda 15 tonna paxta tergan, zvenosi paxtadan yuqori hosil yetishtirgan.